અમદાવાદઃ ગુજરાતી સિનેમાના ઇતિહાસમાં આંતરરાષ્ટ્રીય સ્તરે સર્વપ્રથમ ગુજરાતી ફિલ્મ ફેસ્ટિવલનું ત્રીજી ઓગસ્ટે અમેરિકાના ન્યુ જર્સી શહેરમાં આયોજન કરાયું છે. આ આંતરરાષ્ટ્રીય ગુજરાતી ફિલ્મ ફેસ્ટિવલ (આઇજીએએફએફ)ની પહેલ રોસ્ટ્રમ મિડિયા અને ૧૯૪૭ પ્રોડક્શન એન્ડ એન્ટરટેઇનમેન્ટ ઇન્ક દ્વારા કરવામાં આવ્યું છે. ૧૨મી જૂને અમદાવાદમાં આયોજિત પત્રકાર પરિષદમાં રોસ્ટ્રમ મિડિયાના કૌશલ આચાર્યે માહિતી આપતાં જણાવ્યું હતું કે આઇજીએએફએફનો મુખ્ય હેતુ ગુજરાતી સંસ્કૃતિ અને સિનેમાને વ્યાપક ધોરણે પ્રોત્સાહન આપવાનો અને ગુજરાતી ફિલ્મ-જગત પ્રત્યે જેમનું પ્રશંસનીય યોગદાન છે તેમને શ્રેણીબદ્ધ પુરસ્કારો દ્વારા પ્રોત્સાહિત કરવાનો છે. આ ફેસ્ટિવલ, ફિલ્મનિર્માતાઓ અને કલાકારોને આંતરરાષ્ટ્રીય સિનેમેટિક જ્ઞાન વધારવાની અને એક વિશાળ નેટવર્ક સાથે સાંકળવાની તક આપે છે. આઇજીએએફએફનો ઉદેશ્ય ફિલ્મ-નિર્માતાઓ અને પ્રાદેશિક સિનેમાને મુખ્ય પાત્ર તરીકે બહાર લાવવાના ઉદેશ્યથી આઇજીએએફએફનું આયોજન થઇ રહ્યું છે.